CELEX: 62019TN0822
Language: et
Date: 2019-12-03 00:00:00
Title: kohtuasi T-822/19: 3. detsembril 2019 esitatud hagi – Asoliva ja Anierac versus komisjon

27.1.2020   
            
            
               ET
            
            
               Euroopa Liidu Teataja
            
            
               C 27/71
            
         
      3. detsembril 2019 esitatud hagi – Asoliva ja Anierac versus komisjon
      (kohtuasi T-822/19)
      (2020/C 27/72)
      Kohtumenetluse keel: hispaania
      
         Pooled
      
      
         Hagejad: Asociación Española de la Industria y Comercio Exportador de Aceite de Oliva (Asoliva) (Madrid, Hispaania) ja Asociación Nacional de Industriales Envasadores y Refinadores de Aceites Comestibles (Anierac) (Madrid) (esindaja: advokaat V. Rodríguez Fuentes)
      
         Kostja: Euroopa Komisjon
      
         Nõuded
      
      Hagejad paluvad Üldkohtul tühistada komisjoni 27. septembri 2019. aasta rakendusmääruse (EL) 2019/1604, millega muudetakse määrust (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta (ELT L 250, lk 14), artikli 1 lõike 1 punkt b.
      
         Väited ja peamised argumendid
      
      Hagi põhjenduseks esitavad hagejad kolm väidet.
      
                  1.
               
               
                  Esimene väide, et rikutud on aluslepinguid
                  
                              —
                           
                           
                              Hagejad väidavad, et kuna vaidlustatud aktiga kehtestatakse oliiviõli kvaliteedinõuetele mittevastavuse ümberlükkamatu eeldus, mis toob kaasa sanktsioonid, rikub see süütuse presumptsiooni põhimõtet, mis on tunnustatud Euroopa Liidu põhiõiguste harta artikliga 48.
                           
                        
            
                  2.
               
               
                  Teine väide, et rikutud on õiguskindluse põhimõtet
                  
                              —
                           
                           
                              Hagejad väidavad, et vaidlustatud aktiga kehtestatud kvaliteedinõuetele mittevastavuse ümberlükkamatu eeldus rikub õiguskindlust, kuna see põhineb meetodil, mis ei võimalda nõutavate normide täitmist ebatäpsuse tõttu piisava kindlusega ette näha.
                           
                        
            
                  3.
               
               
                  Kolmas väide, et rikutud on proportsionaalsuse põhimõtet seoses ettevõtlusvabadusega
                  
                              —
                           
                           
                              Hagejad väidavad, et vaidlustatud aktiga kehtestatud kvaliteedinõuetele mittevastavuse ümberlükkamatu eeldus piirab ebaproportsionaalselt ettevõtlusvabadust, kuna see seab sellele piiri ebatäpse meetodiga, kuid millest tulenevad absoluutsed tagajärjed, võtmata arvesse teisi olemasolevaid tõendusmeetodeid või –viise.